
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1066 


1 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άδεια λειτουργίας, έπειτα από μηχ/κό εκσυγχρονισμό 
και εσωτερική διαρύθμιση, εργοστασίου παραγω¬ 
γής, φαρμακευτικών καλλυντικών και ιατροτεχνο- 
λογικών προϊόντων,της ΒΑΡΑΒΜ ΑΕΒΕ, που βρί¬ 


σκεται στο Δήμο Παιανίας του Νομού Αττικής. 1 

Μετεγγραφές σπουδαστών ΤΕΙ εσωτερικού. 2 

Καθορισμός αριθμού θέσεωντου Δήμου Λυκόβρυσης, 
που πληρούνται από άτομα που προστατεύονται 
από το Ν. 2643/1998 και κατανομή των θέσεων αυ¬ 
τών. 3 


Εφημερίες γιατρών των Π.Γ.Ν.Θ. ΑΧΕΠΑ, Γ.Ν.Θ. «ΙΠ- 
ΠΟΚΡΑΤΕΙΟ», Γ.Ν.Θ. «ΑΓΙΟΣ ΠΑΥΛΟΣ», Γ.Ν. ΠΟ¬ 
ΛΥΓΥΡΟΥ, Γ.Ν.Θ. «Γ. ΠΑΠΑΝΙΚΟΛΑΟΥ», Γ.Ν.Θ. 
«ΑΓΙΟΣΔΗΜΗΤΡΙΟΣ», Γ.Ν.Θ. «Γ. ΓΕΝΝΗΜΑΤΑΣ». 4 


Εφημερίες γιατρών του Γ.Ν. Γρεβενών. 5 

Εφημερίες γιατρώντου Ψυχιατρικού Νοσοκομείου Ατ¬ 
τικής. 6 

Εγκατάσταση και λειτουργία Πανεπιστημιακών Κλινι¬ 
κών του Τμήματος Ιατρικής του Πανεπιστημίου Ιω- 
αννίνων στο Πανεπιστημιακό Γενικό Νοσοκομείο 

Ιωαννίνων. 7 

Συγκρότηση - Ορισμός Μελών Επιτροπής Παρακο¬ 
λούθησης του Προγράμματος (ΠΟΛΙΤΕΙΑ) στην 

Περιφέρεια Ηπείρου. 8 

Αναπροσαρμογή της εφάπαξ αποζημίωσης για το 
έτος 2003 των φορτ/των του ΚΑΦ Λιμένων Χανιών - 

Σούδας. 9 

Κύρωση αναδασμού αγρ/τος Μέλισσα Ν. Λάρισας.... 10 
Χορήγηση άδειας άσκησης επαγγέλματος Κοινωνικού 
Λειτουργού στην Καρασιώτου Βαρβάρα του Αντω¬ 
νίου. 11 

Χορήγηση άδειας άσκησης επαγγέλματος Κοινωνικού 
Λειτουργού στην Τσιάκαλου Ευαγγελία του Δημη- 

τρίου. 12 

Χορήγηση άδειας άσκησης επαγγέλματος Κοινωνικού 
Λειτουργού στον Κόρακα Παναγιώτη του Αθανασί¬ 
ου. 13 

Χορήγηση άδειας άσκησης επαγγέλματος Κοινωνικού 
Λειτουργού στη Σφέτσου Ελένη του Δημητρίου.... 14 


ΑΠΟΦΑΣΕΙ Σ 

Αριθ. Φ6.73/10140/901 (1) 

Άδεια λειτουργίας, έπειτα από μηχ/κό εκσυγχρονισμό και 
εσωτερική διαρύθμιση, εργοστασίου παραγωγής, 
φαρμακευτικών καλλυντικών και ιατροτεχνολογικών 
προϊόντων,της ΒΑΡΑΒΜ ΑΕΒΕ,που βρίσκεται στο Δή¬ 
μο Παιανίας, του Νομού Αττικής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων 2965/01, 2516/97, 
6422/1934,του Ν.Δ. 1150/1949,του από 15.10.1922 
Β.Δ/τος, του από 16.3.50 Β.Δ. όπως τροποποιήθηκε και 
συμπληρώθηκε με το από 24.11.53 όμοιο, του Ν.Δ. 
96/2.8.1973 και του Π.Δ. 396/89 (ΦΕΚ 172/Α/16.6.89) για 
τον Οργανισμό της Γ ενικής Γ ραμματείας Βιομηχανίας. 

2. Την Κ.Υ.Α. με 33361/5.9.91 (ΦΕΚ703/Β/5.9.91) άρθρο 
12 παρ. 13 «Μεταβίβαση εξουσίας υπογραφής σύμφωνα 
με το άρθρο 7 παρ. 1 του Ν. 1943/91». 

3. Την 19606/95/17.11.93 (ΦΕΚ 872/Β/26.11.93) απόφα¬ 
ση του Υφυπουργού Ανάπτυξης για μεταβίβαση εξουσιο¬ 
δότησης υπογραφής στο Γενικό Δ/ντή Στήριξης της Βιο¬ 
μηχανίας και την ΔΥ3 4 Α/72358/02 (ΦΕΚ Β’ 1995/1.8.02) 
απόφαση του Υπ.Υγείας για μεταβίβαση εξουσιοδότησης 
υπογραφής στον Γ ενικό Δ/ντή Υγείας. 

4. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78. 

5. Το 27/29.1.96 (ΦΕΚ 19/Α/1.2.96) Προεδρικό Διάταγμα 
«Συγχώνευση των Υπουργείων Τουρισμού, Βιομηχανίας Εν. 
και Τεχνολογίας και Εμπορίου στο Υπουργείο Ανάπτυξης». 

6. Την Φ6.73/35116/1713/2.12.99 (ΦΕΚ 28/Β/19.1.2000) 
απόφασή μας με την οποία χορηγήθηκε άδεια λειτουρ¬ 
γίας,απεριορίστου διάρκειας, στο ανωτέρω εργοστά¬ 
σιο,για μηχ/τα ισχύος 85,13 ΗΡ & 56,95 Κ\Λ/. 

7. Αίτηση της ΒΑΡΑΒΜ ΑΕΒΕ, από 15.11.2002 για χορή¬ 
γηση άδειας λειτουργίας του εργοστασίου της, παραγω¬ 
γής φαρμακευτικών καλλυντικών και ιατροτεχνολογικών 
προϊόντων,έπειτα από μηχ/κό εκσυγχρονισμό και εσωτε¬ 
ρική διαρύθμιση. 

8. Τα σχεδιαγράμματα που έχουν υποβληθεί με την αί¬ 
τηση, καθώς και τα λοιπά δικαιολογητικά στοιχεία. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Κάτοχος: 
γ. Είδος εγκατάστασης: 


δ. Ισχύς μηχανημάτων: 


ε. Ατμολέβητες: 
στ. Αξία μηχανημάτων: 


9. Την από 9.12.2002 εισήγηση της Υπηρεσίας μας και 
την γνωμάτευση του Ε.Ο.Φ με αριθμό 0178/4η/20.2.2003, 
αποφασίζουμε: 

1. Χορηγούμε άδεια λειτουργίας, διάρκειας έξι (6) ετών, 
στο εργοστάσιο παραγωγής, φαρμακευτικών καλλυντι¬ 
κών και ιατροτεχνολογικών προϊόντων ,της ΒΑΡΑΒΜ ΑΕ- 
ΒΕ, όπως η εγκατάσταση εικονίζεται στα σχεδιαγράμμα¬ 
τα που θεωρήσαμε με την παρούσα απόφασή μας και που 
έχει τα ακόλουθα ειδικότερα στοιχεία: 

α. Θέση: Νομός Αττικής 

Δήμος Παιανίας 
Θέση Πούσι Χάτζη 
ΒΑΡΑΠΜ ΑΕΒΕ 
Εργοστάσιο παραγωγής 
φαρμακευτικών καλλυντικών και 
ιατροτεχνολογικών προϊόντων. 
Υφιστάμενη 85,13 ΗΡ& 59,65 Κ νν 
Αφαιρεθείσα 4,00 ΗΡ & 13,00 Κ\Λ/ 
Νέα 4,00 ΗΡ & 13,00 Κνν 

Συνολική ισχύς 85,13 ΗΡ & 59,65 Κ\Λ/ 
Κατηγορία ΠΎ.Δ Π.Π. 

Υφισταμένων 41420,40 Ευρώ 

Αφαιρεθέντων 334,56 Ευρώ 

Νέων 28000,00 Ευρώ 

ΣΥΝΟΛΟ 69085,84 Ευρώ 

2. ΡΙ παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 Β.Δ/τος 
«περί χορηγήσεως αδειών ιδρύσεως και λειτουργίας πά- 
σης μηχανολογικής εγκαταστάσεως» και με τους εξής 
όρους: 

α. Να υπάρχουν και να διατηρούνται σε καλή κατάστα¬ 
ση τα αναγκαία μέτρα ασφαλείας για την ζωή και την 
υγεία των εργαζομένων (π.χ. τοποθέτηση προστατευτι¬ 
κών περιφραγμάτων στα μέρη των μηχανημάτων που κι¬ 
νούνται επικίνδυνα, εξασφάλιση επαρκούς φωτισμού και 
αερισμού στο χώρο εργασίας, πρόχειρο φαρμακείο,το¬ 
ποθέτηση προστατευτικών κιγκλιδωμάτων πρός την απο¬ 
φυγή πτώσεως ατόμων κ.λ.π.). 

β. Να τηρούνται τα μέτρα πυρασφαλείας που προβλέ- 
πονται από την μελέτη πυρασφαλείας με αριθμό 
8053/26.6.90 της Πυροσβεστικής Υπηρεσίας και το με 
αριθμό 1298/19.5.98 Πιστοποιητικό πυρασφαλείας,το 
οποίο να ανανεωθεί πρίν από την λήξη του, στις 19.5.2003 
καθώς σε αντίθετη περίπτωση παύει η ισχύς της παρού¬ 
σας απόφασης. 

γ. Να πραγματοποιείται η παραγωγή κάθε φαρμακευτι¬ 
κού και καλλυντικού προϊόντος μετά από προηγούμενο 
έλεγχο του ΕΟΦ,πρός διαπίστωση ότι το ανωτέρω εργο¬ 
στάσιο διαθέτειτηναπαιτούμενη πληρότητα και επάρκεια 
εγκαταστάσεων,εξοπλισμού και ειδικού προσωπικού για 
την άρτια παραγωγή του προϊόντος. 

δ. Να τηρούνται επακριβώς οι υγειονομικοί και λοιποί 
κανονισμοί που ισχύουν για τέτοιου είδους εγκαταστά¬ 
σεις. 

ε. Να τηρείται το άρθρο 305 του Κανονισμού Εσωτερι¬ 
κών Ηλεκτρικών Εγκαταστάσεων. 

στ. Να τηρείται Βιβλίο συντηρήσεως μηχ/κών εγκατα¬ 
στάσεων,σύμφωνα με το άρθρο 12 του από 16/17.3.1950 
Β.Δ/τος. 

ζ. Να τηρούνται οι διατάξεις του Π.Δ. 1180/81 (ΦΕΚ 
293Α),για την προστασία του περιβάλλοντος (Όρια εκπο¬ 
μπών ρύπων). 

η. Η ΒΑΕΑΒΜ ΑΕΒΕ, υποχρεούται να συμορφωθείπλή¬ 


ρως,με τους περιβαλλοντικούς όρους τους οποίους ενέ- 
κρινετο Γρ. Περιβάλλοντος της Νομαρχίας Αν.Αττικής,με 
την 15914/402/92/8.1.93 απόφασή του. 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στήν 
ανωτέρω εγκατάσταση σε κάθε περίπτωση που θα διαπι¬ 
στωθεί ότι είναι αναγκαίο,ώστε να εκπληρωθούν οι σκο¬ 
ποί που προβλέπονται από το άρθρο 2 του από 
15.10.1922 Β.Δ/τος. 

4. Για την απαιτούμενη σύμφωνα με τις διατάξεις των 
σχετικών από 16.3.50 και 24.11.53 Β.Δ/των, του Π.Δ. 
274/97 και του 902/75 Π.Δ/τος υπεύθυνη επίβλεψη της 
λειτουργίας της ανωτέρω εγκαταστάσεως,πρέπει να 
χρησιμοποιηθεί πρόσωπο που να έχει τα προβλεπόμενα 
απο τις διατάξεις αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας.Χωρίς 
αυτήν την έγκριση,η εγκατάσταση δεν μπορεί να λειτουρ¬ 
γήσει στό όνομα Φυσικού η Νομικού Προσώπου άλλου 
εκτός του ανωτέρω αναφερομένου. 

6. Η παρούσα άδεια δεν απαλλάσειτην ενδιαφερόμενη 
εταιρεία από την υποχρέωση να εφοδιασθεί με άλλη 
άδεια,αν από άλλες διατάξεις προκύπτει αντίστοιχη υπο¬ 
χρέωση. 

7. Από την ισχύ της παρούσας απόφασης, παύει η ισχύς 
της Φ6.73/35116/1713/2.12.99 (ΦΕΚ 28/Β/19.1.2000) Κ.Υ. 
Απόφασης. 

Η ισχύς της παρούσας απόφασης, αρχίζει από την ημέ¬ 
ρα δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στήν Εφημερίδα της 
Κυβερνήσεως. 

Αθήνα, 4 Ιουνίου 2003 
Με εντολή Υπουργών 

Ο Γ ενικός Διευθυντής Η Γ ενική Διευθύντρια 
Βιομηχανίας Υγείας 

Υπ. Ανάπτυξης Υπ. Υγείας και Πρόνοιας 
Γ. ΤΣΟΥΚΑΣ Β. ΦΛΟΥΡΗ 

-♦- 

Αριθ. 75319/Ε5 (2) 

Μετεγγραφές σπουδαστών ΤΕΙ εσωτερικού. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

α. του εδαφίου β' της παρ. 2 του άρθρου 4 του Ν. 
1865/89 (210 Α’). 

β.της παρ. 5του άρθρου2του Ν. 1966/91 (147 Α’). 

γ. την ΣΤ5/53/31.10.2001 απόφαση του Πρωθυπουργού 
και του Υπουργού του ΥΠ.Ε.Π.Θ. «Ορισμός αρμοδιοτή¬ 
των των Υφυπουργών του ΥΠ.Ε.Π.Θ.» (ΦΕΚ 1484 τ. Β'), 
αποφασίζουμε: 

Καθορίζουμε τις προθεσμίες υποβολής δικαιολογητι- 
κών και τα απαιτούμενα δικαιολογητικά για τις μετεγγρα¬ 
φές σπουδαστών ΤΕΙ εσωτερικού, ως ακολούθως: 

Γιατις μετεγγραφές χωρίς ποσοτικό περιορισμό (πολυ¬ 
τέκνων γονέων, τέκνων πολυτέκνων, τέκνων θυμάτων της 
τρομοκρατίας και αθλητών-μελών Εθνικών ομάδων), σύμ¬ 
φωνα με τις διατάξεις των άρθρων 2 και 3 της Β3/2274/87 
απόφασης (ΦΕΚ 346 Β’), όπως κυρώθηκε με το άρθρο 1 
του Ν. 1865/89 (210 Α') και συμπληρώθηκε με το άρθρο 2 

του Ν. 1966/91 (147 Α') καθώς και σύμφωνα με τις διατά¬ 
ξεις του άρθρου 10 του Ν. 1897/90 (120 Α’) υποβάλλονται 
στο τμήμα υποδοχής από 1 έως 15 Νοεμβρίου 2003 τα 
εξής δικαιολογητικά: 

α) αίτηση του ενδιαφερομένου 

β) αναλυτικό πιστοποιητικό σπουδών ή βεβαίωση εγ¬ 
γραφής προκειμένου για νεοεισαχθέντα σπουδαστή 

γ) έγγραφο δημόσιας αρχής ή αντίγραφο λογαριασμού 
κοινής ωφέλειας από το οποίο να προκύπτει ο τόπος μό¬ 
νιμης κατοικίας των γονέων 

Για τις περιπτώσεις των πολυτέκνων γονέων και τέκνων 
πολυτέκνων απαιτείται επιπλέον βεβαίωση πολυτεκνίας 
που χορηγείται από την Ανωτάτη Ομοσπονδία Πολυτέ¬ 
κνων Ελλάδος. 

Γ ια τις περιπτώσεις των τέκνων θυμάτων της τρομοκρα¬ 
τίας απαιτούνται επιπλέον: α) αντίγραφο πράξης συνταξιο- 
δότησης και β) πιστοποιητικό οικογενειακής κατάστασης. 

Γ ια τις περιπτώσεις αθλητών-μελών Εθνικών ομάδων, 
απαιτείται επιπλέον βεβαίωση της αναγνωρισμένης από 
το Ν. 2725/99 (121 Α’) αντίστοιχης αθλητικής ομοσπον¬ 
δίας, απάτην οποία να προκύπτει ότι ο φοιτητής-αθλητής, 
είναι μέλος της Εθνικής ομάδας. 

Γ ια τις μετεγγραφές σπουδαστών ΤΕΙ εσωτερικού χω¬ 
ρίς ποσοτικό περιορισμό, ορίζουμε ως προθεσμία υπο¬ 
χρεωτικής τους διενέργειας από τα ΤΕΙ την 30.11.2003. 

2. Για τις μετεγγραφές με ποσοτικό περιορισμό, όπως 
αυτές προβλέπονται από τις διατάξεις του άρθρου 2 της 
αριθμ. Β3/2274/87 απόφασης (346 Β’), όπως αυτή κυρώ¬ 
θηκε με το άρθρο 2 του Ν. 1966/91 (147Α')ταπροβλεπό- 
μενα, κατά περίπτωση, δικαιολογητικά υποβάλλονται στο 
τμήμα υποδοχής από 1 έως 15 Νοεμβρίου 2003. 

Προκειμένου για νεοεισαχθέντες, πέραν από τα προ- 
βλεπόμενα από την Β3/2274/87 απόφαση δικαιολογητικά, 
υποβάλλεται και αντίγραφο του ατομικού δελτίου επιτυ¬ 
χίας που χορηγείται από το Λύκειο του ενδιαφερομένου ή 
βεβαίωση βαθμολογίας από το Διευθυντή ή το Γ ραφείο 
Β/θμιας Εκπαίδευσης στο οποίο υπάγεται το Λύκειο του 
ενδιαφερομένου. 

3. Από την απόφαση αυτή δεν προβλέπεται δαπάνη σε 
βάρος του τακτικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2003 

Ο ΥΦΥΠΟΥΡΓΟΣ 

ΝΙΚ. ΓΚΕΣΟΥΛΗΣ 
-♦- 

Αριθ. 32811 (3) 

Καθορισμός αριθμού θέσεων του Δήμου Λυκόβρυσης, 
που πληρούνται από άτομα που προστατεύονται από 
το Ν. 2643/1998 και κατανομή των θέσεων αυτών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 
του Ν. 2643/1998 (ΦΕΚ 220/τ, Α’ /28.9.1998), όπως αντι- 
καταστάθηκαν από τις διατάξεις της παρ. 3 του άρθρου 
31 του Ν. 2956/2001 (ΦΕΚ 258/τ. Α'/6.11.2001) και της 
παρ. 3 του άρθρου 48 του Ν.2972/2001 (ΦΕΚ 291/τ. 
Α'/27.12.2001) και της παρ. 1 του άρθρου 11 του Ν. 
3051/2002 (ΦΕΚ220/τ. Α720.9.2002). 


2. Τις διατάξεις του άρθρου 8του Ν. 3051/2002. 

3. Το 4352/16.7.2003 έγγραφο του Δήμου Λυκόβρυσης, 
για την επικείμενη έκδοση προκήρυξης, πλήρωσης δέκα 
οκτώ (18) συνολικώς θέσεων εργασίας τακτικών υπαλλή¬ 
λων, κατηγοριών ΔΕ Δευτεροβάθμιας Εκπαίδευσης και 
ΥΕ Υποχρεωτικής Εκπαίδευσης, για το Δήμο Λυκόβρυ¬ 
σης. 

4. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων εργα¬ 
σίας για το Δήμο Λυκόβρυσης, που πρόκειται να πληρω¬ 
θούν από άτομα που προστατεύονται από τις διατάξεις 
του Ν. 2643/1998 σε μια (1). 

Β. Η ανωτέρω θέση δίδεται, στην κατηγορία των Ατό¬ 
μων με Ειδικές Ανάγκες (Α.Μ.Ε,Α.), της περίπτωσης β'της 
παραγράφου 1 του άρθρου 1 του Ν. 2643/1998 και θα κα¬ 
λυφθεί από άτομο της κατηγορίας Υποχρεωτικής Εκπαί¬ 
δευσης ΥΕ 16 Εργατών Καθαριότητας. 

ΝΟΜΑΡΧΙΑ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 
ΕΙΔΙΚΟΤΗΤΑ ΠΡΟΣΤΑΣΙΑΣ Ν. 2643/98 
ΑΘΗΝΩΝ Δήμος ΥΕ 16 Εργατών Α.Μ.Ε.Α. 1 

Λυκόβρυσης Καθαριότητας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 2003 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-♦- 

Αριθ. ΥΙΟα/Γ.Π. οικ. 70873 (4) 

Εφημερίες γιατρών των Π.Γ.Ν.Θ. ΑΧΕΠΑ, Γ.Ν.Θ. «ΙΠΠΟ- 
ΚΡΑΤΕΙΟ», Γ.Ν.Θ. «ΑΓΙΟΣ ΠΑΥΛΟΣ», Γ.Ν. ΠΟΛΥΓΥ¬ 
ΡΟΥ, Γ.Ν.Θ. «Γ. ΠΑΠΑΝΙΚΟΛΑΟΥ», Γ.Ν.Θ. «ΑΓΙΟΣ ΔΗ- 
ΜΗΤΡΙΟΣ», Γ.Ν.Θ. «Γ. ΓΕΝΝΗΜΑΤΑΣ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν. 1397/83 (ΦΕΚ 143/Α/7.10.83). 

β.Του Ν. 2021 /92 (ΦΕΚ123/Α/92). 

γ. Του Ν. 2470/97 (ΦΕΚ40/Α/97). 

δ. Του Ν. 2519/97 (ΦΕΚ 165/Α/21.8.97). 

ε. Του Ν. 2606/98 (ΦΕΚ89/Α/22.4.98). 

στ. Του Ν 2646/98 (ΦΕΚ236/Α/20.10.98). 

ζ. Του Ν. 2676/99 (ΦΕΚ 1/Α/5.1.99). 

η. Του Ν. 2703/99 (ΦΕΚ72Α/99). 

θ. Του Ν. 2889/2001 (ΦΕΚ37/τ. Α72.3.2001). 

ι. Του Ν. 2920/2001 (ΦΕΚ 131/τ. Α727.6.2001). 

2. Του Π.Δ. 131/87 (ΦΕΚ73/α/25.5.87) άρθρο 1 παρ. β. 

3. Το 3125/21.5.2003 έγγραφο του Α' και Β' ΠΕΣΥΠ Κε¬ 
ντρικής Μακεδονίας. 

4. Την 1065956/863/Α0006/15.7.2003 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» 
(ΦΕΚ 985/τ. Β'/16.7.2003). 

5. Την επιτακτική ανάγκη εύρυθμης λειτουργίας των 
Π.Γ.Ν.Θ. ΑΧΕΠΑ, Γ.Ν.Θ. «ΙΠΠΟΚΡΑΤΕΙΟ», Γ.Ν.Θ. «ΑΓΙΟΣ 
ΠΑΥΛΟΣ», Γ.Ν. ΠΟΛΥΓΥΡΟΥ, Γ.Ν.Θ. «Γ. ΠΑΠΑΝΙΚΟΛΑ- 
ΟΥ, Γ.Ν.Θ. «ΑΓΙΟΣ ΔΗΜΗΤΡΙΟΣ», Γ.Ν.Θ. «Γ. ΓΕΝΝΗΜΑ¬ 
ΤΑΣ», κατά τη διάρκεια της Συνόδου Κορυφής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6.Το γεγονός ότι από την απόφαση αυτή προκαλείται 
επιπλέον δαπάνη ύψους ποσού 70.000.00 ευρώ η οποία 
θα αντιμετωπισθεί από πιστώσεις του ΚΑΕ0562 του Φ.210 
του Υπουργείου Υγείας και Πρόνοιας, αποφασίζουμε: 

Συμπληρώνουμε τις Υ10α/125582/30.12.2002 και 
ΥΙΟα/123465/30.12.2002 (ΦΕΚ97/τ. Β'/30.1.2003) κοινές 
αποφάσειςτων Υπουργών Οικονομικών και Υγείας & Πρό¬ 
νοιας, για τις εφημερίες ιατρικού προσωπικού, όπως αυ¬ 
τές συμπληρώθηκαν με τις ΥΙΟα/Γ.Π. 31079/16.5.2003 & 
Υ10α/2836016.5.2003 (ΦΕΚ644/τ. Β723.5.2003) και στην 
ετήσια πίστωση Νοσοκομείων και Κέντρων Υγείας προ¬ 
σθέτουμε τα εξής ποσά: 


ΝΟΣΟΚΟΜΕΙΟ 

ΠΟΣΑ 

Π.Γ.Ν.Θ. ΑΧΕΠΑ 

15.000,00 € 

Γ.Ν.Θ. ΙΠΠΟΚΡΑΤΕΙΟ 

15.000,00 € 

Γ.Ν.Θ. «ΑΓΙΟΣ ΠΑΥΛΟΣ» 

5.000,00 € 

Γ.Ν. ΠΟΛΥΓΥΡΟΥ 

15.000,00 € 

Γ.Ν.Θ. «Γ.ΠΑΠΑΝΙΚΟΛΑΟΥ» 

10.000,00 € 

ΓΝ Θ. «ΑΓΙΟΣ ΔΗΜΗΤΡΙΟΣ» 

5.000,00 € 

Γ.Ν.Θ. «Γ.ΓΕΝΝΗΜΑΤΑΣ» 

5.000,00 € 

Η αύξηση αυτή αποτελεί την τελική οριστικοποίηση των 


δαπανών για εφημερίες έτους 2003 και οποιαδήποτε νέα 
μεταβολή θα μπορεί να γίνει μόνο με ισόποσο ανακατα¬ 
νομή πιστώσεων του ίδιου κωδικού. 

Κατά τα λοιπά ισχύουν οι προαναφερόμενες αποφάσεις 
ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΦΑΡΜΑΚΗΣ Κ. ΣΤΕΦΑΝΗΣ 

-♦- 

Αριθ. ΥΙΟα/Γ.Π. οικ. 70894 (5) 

Εφημερίες γιατρών του Γ.Ν. Γρεβενών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν. 1397/83 (ΦΕΚ 143/Α/7.10.83). 

β.Του Ν. 2021 /92 (ΦΕΚ123/Α/92). 

γ. Του Ν. 2470/97 (ΦΕΚ 40/Α/97). 

δ. Του Ν. 2519/97 (ΦΕΚ 165/Α/21.8.97). 

ε. Του Ν. 2606/98 (ΦΕΚ89/Α/22.4.98). 

στ. Του Ν. 2646/98 (ΦΕΚ 236/Α/20.10.98). 

ζ. Του Ν. 2676/99 (ΦΕΚ 1/Α/5.1.99). 

η. Του Ν. 2703/99 (ΦΕΚ72Α/99). 

θ. Του Ν. 2889/2001 (ΦΕΚ37/τ. Α72.3.2001). 

ι. Του Ν. 2920/2001 (ΦΕΚ 131/τ. Α727.6.2001). 

2. Του Π.Δ. 131/87 (ΦΕΚ 73/α/25.5.87) άρθρο 1 παρ. β. 

3. Την 1065956/863/Α0006/15.7.2003 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» 
(ΦΕΚ985/Τ. Β716.7.2003). 

4. Την επιτακτική ανάγκη εύρυθμης λειτουργίας του 
Γ.Ν. Γρεβενών. 

5. Το γεγονός ότι από την απόφαση αυτή προκαλείται 
επιπλέον δαπάνη ύψους ποσού 40.000.00 € η οποία θα 


αντιμετωπισθεί από πιστώσεις του ΚΑΕ0562 του Φ.210 
του Υπουργείου Υγείας και Πρόνοιας, αποφασίζουμε: 

Συμπληρώνουμε την Υ10α/123465/30.12.2002 (ΦΕΚ 
97/τΒ/30.1.2003)κοινή απόφαση των Υπουργών Οικονο¬ 
μικών και Υγείας και Προνοίας,γιατις εφημερίες ιατρικού 
προσωπικού, όπως αυτή συμπληρώθηκε με την 
Υ10α/Γ.Π.28360/16.5.2003(ΦΕΚ 644/τ. Β723.5.2003) και 
στην ετήσια πίστωση Νοσοκομείων και Κέντρων Υγείας 
προσθέτουμε τα εξής ποσά: 

ΝΟΣΟΚΟΜΕΙΟ ΠΟΣΑ 

Γ.Ν. ΓΡΕΒΕΝΩΝ 40.000,00 € 

Η αύξηση αυτή αποτελεί την τελική οριστικοποίηση των 
δαπανών για εφημερίες έτους 2003 και οποιαδήποτε νέα 
μεταβολή θα μπορεί να γίνει μόνο με ισόποσο ανακατα¬ 
νομή πιστώσεων του ίδιου κωδικού. 

Κατά τα λοιπά ισχύει η προαναφερόμενη απόφαση ως 
έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΦΑΡΜΑΚΗΣ Κ. ΣΤΕΦΑΝΗΣ 

-♦- 

Αριθ. ΥΙΟα/Γ.Π. 51963 (6) 

Εφημερίες γιατρώντου Ψυχιατρικού Νοσοκομείου 
Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν. 1397/83(ΦΕΚ 143/Α/7.10.83). 

β. Του Ν. 2021 /92 (ΦΕΚ123/Α/92). 

γ. Του Ν. 2470/97 (ΦΕΚ 40/Α/97). 

δ. Του Ν. 2519/97 (ΦΕΚ 165/Α/21.8.97). 

ε. Του Ν. 2606/98 (ΦΕΚ89/Α/22.4.98). 

στ. Του Ν. 2646/98 (ΦΕΚ236/Α/20.10.98). 

ζ. Του Ν. 2676/99 (ΦΕΚ 1/Α/5.1.99). 

η. Του Ν. 2703/99 (ΦΕΚ72Α/99). 

θ. Του Ν. 2889/2001 (ΦΕΚ37/τ. Α72.3.2001). 

ι. Του Ν. 2920/2001 (ΦΕΚ131/τ. Α727.6.2001). 

2. Του Π.Δ.131/87 (ΦΕΚ 73/α/25.5.87) άρθρο 1 παρ. β. 

3. Την 1065956/863/Α0006/15.7.2003 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» 
(ΦΕΚ 985 /τ. Β716.7.2003). 

4. Την επιτακτική ανάγκη εύρυθμης λειτουργίας του 
Ψυχιατρικού Νοσοκομείου Αττικής. 

5. Το γεγονός ότι από την απόφαση αυτή προκαλείται 
επιπλέον δαπάνη ύψους ποσού 250.000.00 € η οποία θα 
αντιμετωπισθεί από πιστώσεις του ΚΑΕ0562 του Φ.210 
του Υπουργείου Υγείας και Πρόνοιας, αποφασίζουμε: 

Συμπληρώνουμε την Υ10α/125582/30.12.2002 (ΦΕΚ 
97/τ. Β730.1.2003)κοινή απόφαση των Υπουργών Οικονο¬ 
μικών και Υγείας & Πρόνοιας, για τις εφημερίες ιατρικού 
προσωπικού, όπως αυτές συμπληρώθηκαν με τις 
ΥΙΟα/Γ.Π.31079/16.5.2003 (ΦΕΚ 644/τ. Β723.5.2003) και 
στην ετήσια πίστωση Νοσοκομείων και Κέντρων Υγείας 
προσθέτουμε τα εξής ποσά: 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΝΟΣΟΚΟΜΕΙΟ ΠΟΣΑ 

Ψυχιατρικό Νοσοκομείο Αττικής 250.000,00 € 

Η αύξηση αυτή αποτελεί την τελική οριστικοποίηση των 
δαπανών για εφημερίες έτους 2003 και οποιαδήποτε νέα 
μεταβολή θα μπορεί να γίνει μόνο με ισόποσο ανακατα¬ 
νομή πιστώσεων του ίδιου κωδικού. 

Κατά τα λοιπά ισχύει η προαναφερόμενη απόφαση ως 
έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΦΑΡΜΑΚΗΣ Κ. ΣΤΕΦΑΝΗΣ 

-♦- 

Αριθ.Υ4α/108400/02 (7) 

Εγκατάσταση και λειτουργία Πανεπιστημιακών Κλινικών 
του Τμήματος Ιατρικής του Πανεπιστημίου Ιωαννίνων 
στο Πανεπιστημιακό Γενικό Νοσοκομείο Ιωαννίνων. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 13 του Ν. 
1397/83 (ΦΕΚ 143/Α'). 

2. Τις διατάξεις του εδαφ. β), της παρ. 14. του άρθρου 
13του Ν. 2889/2001 (ΦΕΚ37/Α72001). 

3. Τις διατάξεις του Π. Δ/τος 262/98 (ΦΕΚ 193/Α798) 
«Ίδρυση και καθορισμός του εσωτερικού κανονισμού κλι¬ 
νικών και εργαστηρίων της Ιατρικής Σχολής του Πανεπι¬ 
στημίου Ιωαννίνων». 

4. Τις διατάξεις του Π. Δ/τος 242 (ΦΕΚ 206/Α72000) 
«Ίδρυση Ενδοκρινολογικής Κλινικής στην Ιατρική Σχολή 
του Πανεπιστημίου Ιωαννίνων και καθορισμός του εσωτε¬ 
ρικού της κανονισμού». 

5. Τις Αποφ. 7 και 8 της 182ης Ολομέλειας του Κεντρι¬ 
κού Συμβουλίου/17.4.2003. 

6. Τα 1514/23.1.2001 και 1606/23.1.2001 έγγραφα της 
Ιατρικής Σχολής του Πανεπιστημίου Ιωαννίνων. 

7. Τις διατάξεις του άρθρου 2, παρ. 1 του Ν. 2469/97 
(ΦΕΚ 38/Α797) και το γεγονός ότι δεν προκαλείται δαπά¬ 
νη σε βάρος του κρατικού προϋπολογισμού από την 
εφαρμογή των διατάξεων της παρούσας απόφασης. 

8. Την 3418 (ΦΕΚ 861/Β72002) απόφαση ανάθεσης αρ¬ 
μοδιοτήτων στους Υφυπουργούς Υγείας και Πρόνοιας. 

9. Το 19/24.10.2002 (θέμα 5ο και 6ο) απόσπασμα πρα¬ 
κτικών του Δ.Σ. του Πε.Σ.Υ.Π. Ηπείρου, αποφασίζουμε: 

Εγκαθίστανται και λειτουργούν στον Παθολογικό Το¬ 
μέα της Ιατρικής Υπηρεσίας του Πανεπιστημιακού Γενι¬ 
κού Νοσοκομείου Ιωαννίνων οι παρακάτω Πανεπιστημια¬ 
κές Κλινικές και ειδικές μονάδες που έχουν ιδρυθεί μετά 
262/98 και 242/2000 Π. Δ/γματα στο Τμήμα Ιατρικής του 
Πανεπιστημίου Ιωαννίνων. 

ΠΑΘΟΛΟΓΙΚΟΣ ΤΟΜΕΑΣ 

- Αιματολογική Κλινική 

- Ενδοκρινολογική Κλινική με τις ειδικές μονάδες: δια¬ 
βήτη, ειδική μονάδα οστεοπόρωσης και ειδική μονάδα 
διαταραχών αύξησης και ανάπτυξης. 

Η δύναμη κάθε Πανεπιστημιακής Κλινικής δεν υπερβαί¬ 
νει τα σαράντα πέντε (45) κρεβάτια. 


Τα μέλη ΔΕΠ, που υπηρετούν στις παραπάνω Πανεπι¬ 
στημιακές Κλινικές και ειδικές μονάδες τους, υποχρεού- 
νται σε εφημερία για την αντιμετώπιση εκτάκτων περι¬ 
στατικών και παροχής επείγουσας περίθαλψης, σύμφω¬ 
να με τα όσα ισχύουν κάθε φορά για την εφημερία του 
Νοσοκομείου. 

Το προσωπικό που υπηρετεί στις παραπάνω Πανεπι¬ 
στημιακές Κλινικές και ειδικές μονάδες τους, συνεργάζε¬ 
ται με τα αντίστοιχα Τμήματα της Ιατρικής Υπηρεσίας, 
όλωντων Νοσοκομείωντου Πε.Σ.Υ.Π. στο οποίο ανήκουν, 
για την ανάπτυξη και αναβάθμιση του επιπέδου της εκ¬ 
παίδευσης και παροχής υπηρεσιών υγείας. 

Οι παραπάνω Πανεπιστημιακές Κλινικές πρέπει να 
έχουν επιστημονικό υπεύθυνο για την λειτουργία τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2003 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΥΦΥΠΟΥΡΓΟΣ 

ΚΑΙ ΘΡΗΣΚΕΥΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

Π. ΕΥΘΥΜΙΟΥ ΕΚΤ. ΝΑΣΙΩΚΑΣ 

-♦- 

Αριθ. 661803 (8) 

Συγκρότηση - Ορισμός Μελών Επιτροπής Παρακολούθη¬ 
σης του Προγράμματος (ΠΟΛΙΤΕΙΑ) στην Περιφέρεια 
Ηπείρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 2 παρ. 2 και 18 παρ. 18 του 
Ν. 2503/97 (ΦΕΚ 107/Α730.5.97) «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για τη το¬ 
πική αυτοδιοίκηση και άλλες διατάξεις». 

2. Τις διατάξεις του άρθρου 2 παρ. 4 του Ν. 2880/2001 
(ΦΕΚ 9/Α730.1.2001) πρόγραμμα «ΠΟΛΙΤΕΙΑ» για τη με¬ 
ταρρύθμιση και τον εκσυγχρονισμό της Δημόσιας Διοίκη¬ 
σης και άλλες διατάξεις». 

3. Το γεγονός ότι α) επιβάλλεται η λήψη των απαραιτή¬ 
των μέτρων, προκειμένου να προωθηθεί με επιτυχία το 
πρόγραμμα «ΠΟΛΙΤΕΙΑ» για τη μεταρρύθμιση και τον εκ¬ 
συγχρονισμό της Δημόσιας Διοίκησης στην Περιφέρεια 
Ηπείρου και 

β) για τους λόγους αυτούς κρίνεται αναγκαία η κατ’ 
εξουσιοδότηση της παρ. 18 του άρθρου 18 του Ν. 
2503/97 Συγκρότηση και λειτουργία στην Περιφέρεια 
Ηπείρου Επιτροπής παρακολούθησης προκειμένου να 
παρακολουθήσει και να ελέγχει την εκτέλεση και ολοκλή¬ 
ρωση του οικείου Επιχειρησιακού Προγράμματος. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού καθ’ οσον η σχετική δαπάνη θα προκύ- 
ψει με τον καθορισμό της αμοιβής ή αποζημίωσης των με¬ 
λών που θα γίνει με την έκδοση της προβλεπόμενης στην 
παρ. 18του άρθρου 18του Ν. 2503/97 κοινής υπουργικής 
απόφασης. 

5. Την 8511/9.5.2003 (ΦΕΚ 568/Β79.5.2003) ΚΥΑ από¬ 
φαση Υπουργών Εσωτερικών, Δημόσιας Διοίκησης και 
Αποκέντρωσης και Εθνικής Οικονομίας και Οικονομικών 
περί Κανονισμού Εφαρμογής του προγράμματος «ΠΟΛΙ¬ 
ΤΕΙΑ». 

6. Τις 2490/22.8.2001,797/13.3.2002 και 467/24.2.2003 

αποφάσεις ΓΓΠΗ περί σύστασης - Συγκρότησης - Ορι¬ 
σμός Μελών Επιτροπής Παρακολούθησης του Προγράμ¬ 
ματος «ΠΟΛΙΤΕΙΑ» στη Περιφέρεια Ηπείρου, αποφασί¬ 
ζουμε: 

Συγκροτούμε στη Περιφέρεια Ηπείρου Επιτροπή Πα¬ 
ρακολούθησης του προγράμματος «ΠΟΛΙΤΕΙΑ» και Ορί- 
ζουμετα μέλη Επιτροπής Παρακολούθησης Περιφέρειας 
Ηπείρου από τους κατωτέρω ως εξής: 

1. Παύλο Παπαδόπουλο Γενικό Γραμματέα Περιφέρει¬ 
ας Ηπείρου, ως Πρόεδρο με αναπληρωτή τον Βασίλειο 
Μητσέλο Γενικό Δ/ντή Περιφέρειας Ηπείρου. 

2. Γεωργία Γεωργάκη του κλάδου ΠΕ Διοικητικού Οικο¬ 
νομικού με Α' Βαθμό Προισταμένη του τμήματος Διοίκη¬ 
σης Προσωπικού της Δ/νσης Διοίκησης Περιφέρειας 
Ηπείρου, ως Συντονιστή. 

3. Αθανάσιο Μανταλόβα, στέλεχος της Διαχείρισης Επι¬ 
χειρησιακού προγράμματος Ηπείρου. 

4. Φώτιο Ράπτη του κλάδου ΠΕ Διοικητικού Οικονομι¬ 
κού, Δ/ντή Σχεδιασμού και Ανάπτυξης Περιφέρειας Ηπεί¬ 
ρου. 

5. Χρήστο Τσιατούρατου κλάδου ΠΕ Διοικητικού Οικο¬ 
νομικού, Δ/ντή Δ/νσης Αυτοδιοίκησης και Αποκέντρωσης 
Περιφέρειας Ηπείρου. 

6. Χρήστο Κλεφτάκη του κλάδου ΔΕ Τεχνικών με Α' Βαθ¬ 
μό υπάλληλο της Δ/νσης Σχεδιασμού και Ανάπτυξης. 

7. Ευτυχιάδη Γεώργιο του κλάδου ΠΕ Οικονομολόγων 
με Δ' Βαθμό υπάλληλο της Δ/νσης Σχεδιασμού και Ανά¬ 
πτυξης. 

8. Ασημούλα Λύγδα του κλάδου ΔΕ Διοικητικών Γραμ- 
ματέων με Γ βαθμό, υπάλληλο της Δνσης Σχεδιασμού και 
Ανάπτυξης. 

9. Νικόλαο Ντέμο του κλάδου ΠΕ Πληροφορικής με Γ 
βαθμό, υπάλληλο της Δ/νσης Διοίκησης Περιφέρειας 
Ηπείρου. 

Μέλος της Γραμματείας ορίζεται: 

Αναστασιάδης Ιωάννης του κλάδου ΠΕ Οικονομολόγων 
με Γ βαθμό, υπάλληλος της Δ/νσης Διοίκησης. 

Γιατην αμοιβή των μελών της Επιτροπής εφαρμόζονται 
οι διατάξεις της παρ. 18 του άρθρου 18 του Ν 2503/97 
(ΦΕΚ107/Α730.5.97). 

Η ανωτέρω Επιτροπή λειτουργεί για όσο χρόνο διαρκεί 
το πρόγραμμα Πολιτεία. 

Η παρούσα ισχύει από της υπογραφής της. 

Από τη δημοσίευση της Απόφασης αυτής στην Εφημε¬ 
ρίδα της Κυβερνήσεως, καταργουνται οι αποφάσεις 
2490/22.8.2001, 797/13.3.2002 και 467/24.2.2003 ΓΓΠΗ 
περί σύστασης - Συγκρότησης - Ορισμός Μελών Επιτρο¬ 
πής Παρακολούθησης του Προγράμματος «ΠΟΛΙΤΕΙΑ» 
στην Περιφέρεια Ηπείρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 18 Ιουλίου 2003 
Ο Γ ενικός Γ ραμματέας 
ΠΑΥΛΟΣ ΠΑΠΑΔΟΠΟΥΛΟΣ 


Αριθ.7911 (9) 

Αναπροσαρμογή της εφάπαξ αποζημίωσης για το έτος 
2003 των φορτ/των του ΚΑΦ Λιμένων Χανιών - Σούδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Ττς διατάξεις του άρθρου 19 παρ. 2του ισχύοντος κα¬ 
νονισμού ΚΑΦ Λιμένων Χανιών - Σούδας όπως τελευταία 
τροποποιήθηκε με την 13856/27.9.2002 απόφαση Περι¬ 
φέρειας Κρήτης. 

2. Το 3/24.1.2003 πρακτικό του ΚΑΦ Λιμένων Χανίων- 
Σούδας με το οποίο προτείνεται η αναπροσαρμογή της 
εφάπαξ αποζημίωσης στους λιμενεργάτες που αποχω¬ 
ρούν από το επάγγελμα για τους εις αυτό αναφερόμε- 
νους λόγους. 

3. Το Φ3α/14093/23.4.2003 έγγραφο του Υπουργείου 
Εργασίας και Κοινωνικών Ασφαλίσεων με το οποίο εγκρί- 
νεται η αύξηση της εφάπαξ αποζημίωσης κατά 2,5% . 

4. Το Ν. 2503/97 (ΦΕΚ 107 Α') «Διοίκηση, Οργάνωση, 
Στελέχωση Περιφέρειας και άλλες διατάξεις», αποφασί¬ 
ζουμε: 

Τροποποιούμε την παρ. 2του άρθρου 19του ισχύοντος 
κανονισμού λειτουργίας διοίκησης παροχών του ΚΑΦ Λι¬ 
μένων Χανίων - Σούδας και αυξάνουμε την εφάπαξ απο¬ 
ζημίωση που ισχύει σήμερα ως εξής: 

Για τα πρώτα δέκα (10) έτη συμμετοχής στο ΚΑΦ 
4.079,37 ευρώ. 

Για κάθε έτος συμμετοχής από το ενδέκατο (11) μέχρι 
και το εικοστό (20) 536,36 ευρώ. 

Γ ια κάθε έτος συμμετοχής από το εικοστό πρώτο (21) 
μέχρι και του τριακοστού (30) 717,66 ευρώ και για κάθε 
έτος συμμετοχής πέραν του τριακοστού (30) 679,89 ευ¬ 
ρώ. 

Το ανώτατο όριο της εφάπαξ αποζημίωσης δεν δύναται 
να υπερβαίνει το ποσό των 20.019,07 ευρώ κλάσμα έτους 
πλέον των έξι (6) μηνών θεωρείται πλήρες έτος. 

Από την αναπροσαρμογή της εφάπαξ αποζημίωσης των 
φορτ/των του ΚΑΦ Λιμένων Χανίων - Σούδας δεν προκα- 
λείται δαπάνη σε βάρος του Κρατικού Προϋπολογισμού 
αλλά βαρύνει τον Κ.Α. 0631 του προϋπολογισμού του 
ΚΑΦ Λιμένων Χανίων - Σούδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 4 Ιουλίου 2003 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 1336 (10) 

Κύρωση αναδασμού αγρ/τος Μέλισσα Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξειςτου άρθρου 15 παρ. 1 Ν. 674/1974 «Πε¬ 
ρί αναδασμού της γης κ.λπ.». 

2. Τα κτηματολογικά στοιχεία του πίνακα διανομής (με¬ 
τά αποσπάσματος κτηματολογικού πίνακα) και το διά¬ 
γραμμα του αναδασμού έτους 1992 του αγρ/τος Μέλισ¬ 
σας. 

3. Την προφορική εισήγηση της Δ/νσης Τοπογραφικής 
Ν. Λάρισας, αποφασίζουμε: 

Κυρώνουμε το νέοκτηματικό καθεστώς που διαμορφώ- 

θηκε κατά τον αναδασμό έτους 1992 του αγρ/τος Μέλισ¬ 
σας, όπως αυτό δείχνεται και απεικονίζεται στα σχετικά 
κτηματολογικά στοιχεία (πίνακες και διαγράμματα) της 
περιοχής αυτής, που συνέταξε η Επιτροπή Αναδασμού 
του παραπάνω αγροκτήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 16 Ιουλίου 2003 

Ο Νομάρχης 
ΛΟΥΚΑΣ ΚΑΤΣΑΡΟΣ 

-Φ- 

( 11 ) 

Χορήγηση άδειας άσκησης επαγγέλματος Κοινωνικού 
Λειτουργού στην Καρασιώτου Βαρβάρα του Αντωνί¬ 
ου. 

Ο ΝΟΜΑΡΧΗΣ ΚΑΡΔΙΤΣΑΣ 

Με την 3039/16.7.2003 απόφαση του Νομάρχη Καρδί¬ 
τσας, που εκδόθηκε σύμφωνα με τις διατάξεις του Ν.Δ. 
4018/1959,του άρθρου24του Ν. 12/1975,του άρθρου 19 
του Ν. 1763/1988, του Π.Δ. 23/1992 και του Π.Δ. 93/1993, 
χορηγείται στην Καρασιώτου Βαρβάρα του Αντωνίου, 
άδεια άσκησης επαγγέλματος Κοινωνικού Λειτουργού 
για να παρέχει τις υπηρεσίες της στα πλαίσια οργανωμέ¬ 
νων Κοινωνικών Υπηρεσιών του Δημοσίου και Ιδιωτικού 
Τομέα. 

Ο Νομάρχης 
Β. ΑΝΑΓΝΩΣΤΟΠΟΥΛΟΣ 

-Φ- 

( 12 ) 

Χορήγηση άδειας άσκησης επαγγέλματος Κοινωνικού Λει¬ 
τουργού στηνΤσιάκαλου Ευαγγελία του Δημητρίου. 

Ο ΝΟΜΑΡΧΗΣ ΚΑΡΔΙΤΣΑΣ 

Με την 3151/16.7.2003 απόφαση του Νομάρχη Καρδί¬ 


τσας, που εκδόθηκε σύμφωνα με τις διατάξεις του Ν.Δ. 
4018/1959,του άρθρου 24του Ν. 12/1975, του άρθρου 19 
του Ν. 1763/1988, του Π.Δ. 23/1992 και του Π.Δ. 93/1993, 
χορηγείται στην Τσιάκαλου Ευαγγελία του Δημητρίου, 
άδεια άσκησης επαγγέλματος Κοινωνικού Λειτουργού 
για να παρέχει τις υπηρεσίες της στα πλαίσια οργανωμέ¬ 
νων Κοινωνικών Υπηρεσιών του Δημοσίου και Ιδιωτικού 
Τομέα. 

Ο Νομάρχης 
Β. ΑΝΑΓΝΩΣΤΟΠΟΥΛΟΣ 

-Φ- 

(13) 

Χορήγηση άδειας άσκησης επαγγέλματος Κοινωνικού 
Λειτουργού στον Κόρακα Παναγιώτη του Αθανασίου. 

Ο ΝΟΜΑΡΧΗΣ ΚΟΡΙΝΘΙΑΣ 

Με την 5433/17.7.2003 απόφαση του Νομάρχη Κοριν¬ 
θίας, χορηγείται στον Κόρακα Παναγιώτη του Αθανασίου, 
άδεια άσκησης επαγγέλματος Κοινωνικού Λειτουργού. 

Ο Νομάρχης 
ΝΙΚΟΛΑΟΣ ΤΑΓΑΡΑΣ 

-Φ- 

(14) 

Χορήγηση άδειας άσκησης επαγγέλματος Κοινωνικού 
Λειτουργού στη Σφέτσου Ελένη του Δημητρίου. 

Ο ΝΟΜΑΡΧΗΣ ΦΘΙΩΤΙΔΑΣ 

Με την 1497/14.7.2003 απόφαση του Νομάρχη Φθιώτι¬ 
δας, χορηγείται στη Σφέτσου Ελένη του Δημητρίου, 
άδεια άσκησης επαγγέλματος Κοινωνικής Λειτουργού. 

Με εντολή Νομάρχη 
Η Προϊσταμένη 
ΕΥΑΓΓΕΛΙΑ ΓΑΛΑΝΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ (3Π * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νν\Λ/\Λ/.θΙ·9Γ - θ-ιτΐ3ίΙ: \λ/θΙ 3 ιτι 351 θγ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ ·Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιηίθιτίθί 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 

3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

ΘΙΙΓΟ 

ΘΙΙΓΟ 

ΘΙΙΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιηίθιτίθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































